Informasjon til nye foreldre i barnehagene i Lindesnes kommune

Vi vil takke for den tilliten dere viser oss ved at vi skal få lov til å bli kjent med, og tilbringe mye tid sammen med, barnet ditt i årene som kommer.

Barnehagen blir nå en arena hvor barnet ditt kommer til å tilbringe mange timer av sin dag. Dette er en oppgave vi tar på alvor. Vi ønsker å få et best mulig utgangspunkt for å kunne møte barnet som den personen hun/han er, og med de behovene hun/han har. For å få dette grunnlaget er vi avhengig av et godt samarbeid med dere foreldre. Vi trenger informasjon fra dere om hvem det lille barnet er og hva slags erfaringer barnet har gjort så langt i livet.

I Lindesnes kommune legger vi stor vekt på at personalet har god kompetanse for å hjelpe familier i en sårbar situasjon, og gi hver enkelt familie et godt tilbud. Et av fokusområdene er å ha førstesamtale med alle foreldre til barn i barnehagen.

I en førstesamtale vil vi stille dere en del spørsmål for å få vite mest mulig om barnet sitt liv frem til nå. Hva og hvor mye dere vil dele er selvsagt opp til dere. Vi kommer til å spørre om tiden fra graviditet og frem til nå. Vi ønsker informasjon om hva barnet liker og ikke liker, hva som er viktig for dere i barneoppdragelsen, og vi vil spørre om ressurser og utfordringer dere som familie har. Andre temaer vi tenker å ta opp er barn og foreldre sin fysiske og psykiske helse og eventuelle erfaringer knyttet til rusmidler og voldelig atferd.

Samtalen vil skje før oppstart eller i løpet av den første tiden i barnehagen. Det er barnehagelærer på avdelingen/basen som vil ha samtalen med dere. Vi oppfordrer begge foreldre til å komme.

Vi ønsker at årene i barnehagen skal gi barnet og dere som foreldre gode opplevelser, og vi gleder oss til et godt samarbeid med dere!

Med vennlig hilsen

Tove Mydland/Torill Hinna ……………………………………….

Rådgivere Styrer

Lindesnes Kommune ………………………….Barnehage

klipp her…………………………………………………………………………………………..

Avtale om førstesamtale:

Barnets navn…………………………………….......

Sted:……………………….............Dato…………………………….kl.:………………….

Barnehagelærer…………………………………………………...Tlf:…………………….